Diari Oficial de la Generalitat Valenciana


Sumari del DOGV 1810, del 23-06-1992 (1992/825250)

RESOLUCIÓ d'1 de juny de 1992, de la Conselleria de Treball i Afers Socials, per la qual classifica, ordena la inscripció en el Registre de Fundacions Benèfico-assistencials i aprova els estatuts de la fundació Joséfa Ventura, de Xàtiva.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1810

Data del DOGV
:   23-06-1992

Secció del DOGV
:   ALTRES DISPOSICIONS

Número del document
:   1992/825250


Data del document
:   01-06-1992

Organisme emissor
:   Conselleria de Treball i Afers Socials

Tipus de document
:   Resolució

Resolució d'1 de juny de 1992, de la Conselleria de Treball i Afers Socials, per la qual classifica, ordena la inscripció en el Registre de Fundacions Benèfico-assitencials i aprova els estatuts de la fundació Josefa Ventura, de Xàtiva.  
Vist l?expedient de classificació i inscripció de la fundació Josefa Ventura, instituïda a Xàtiva.  
Vist que el Sr. Emilio Barberà Estruch, el dia 17 de març de 1962, constitueix mitjançant una acta notarial, la fundació Josefa Ventura, en compliment i execució de la voluntat testamentària de la Sra. Josefa Ventura Torrilla.  
Vist que el dia 18 de desembre de 1991, el Sr. Manuel Soler Espí, en nom i representació de l?esmentada fundació, sol·licita que es procedesca a la classificació d'aquesta, i amb aquesta finalitat acompanya a la petició una còpia de l?escriptura de constitució, així com els estatuts i la resta de documentació, en la qual consten els fins, la composició del patronat i el capital fundacional.  
Vist que els fins de la fundació són benèfico-assistencials i culturals, ja que en l'article 2 dels estatuts es defineix com a l?objecte d'aquesta «establir i sostenir una institució benèfico-docent a la ciutat de Xàtiva per assistir espiritualment i materialment els fills d'obrers impossibilitats per treballar, en atur forçós o que per qualsevol altra causa necessiten o siguen dignes d'ajuda de la fundació», i que es concreten aquests fins en «l'educació i instrucció catòlica dels acollits en la fundació i en el manteniment per a ells del menjador previst per la fundadora», així com «la resta de fins assistencials i benèfico-docents que s'hi puguen establir».  
Vist que el capital de la fundació s'integra pel romanent líquid de l'herència de la Sra. Josefa Ventura Torrilla, que en el moment de la fundació ascendia a la suma de tres milions, set-centes vuitanta-nou mil cinc-centes noranta-cinc (3.789.595) pessetes.  
Vist que el patronat o la junta de govern de la fundació queda integrat, segons l'article 9 dels estatuts, per les persones que exercesquen a la ciutat de Xàtiva els càrrecs d'Abat de la Col·legiata, de Registrador de la Propietat, de Jutge d'Instrucció i de Notari antic de la població, els quals no queden rellevats de retre comptes al protectorat.  
Vist que havent estat sotmès l'expedient al tràmit d'audiència, i havent estat publicats edictes als periòdics Levante i Las Provincias, en el Diari Oficial de la Generalitat Valenciana núm. 1.756, del dia 1 d'abril de 1992, i en el tauler d'anuncis de l'Ajuntament de Xàtiva, no s'hi ha presentat cap al·legació.  
Atès que aquesta Secretaria General de la Conselleria de Treball i Afers Socials és competent per a la tramitació i resolució de l?expedient referit, per tal com exerceix el protectorat de fundacions i això en base al Reial Decret 303/1985, de 23 de gener, de la Presidència del Govern, amb el qual transfereix les competències en matèria de fundacions benèfico-assistencials i laborals a la Comunitat Valenciana i la disposició addicional cinquena del Decret 18/1992, de 3 de febrer, del Govern Valencià, amb el qual aprova el reglament orgànic i funcional de la Conselleria de Treball i Afers Socials.  
Atès que, en virtut de l'article 7.1 de la Instrucció de Beneficència de 14 de març de 1899, es confereix al protectorat la facultat per procedir a la classificació dels establiments de beneficència.  
Atès que l'expedient ha estat promogut per part legitimada, que ha aportat els documents exigits i que ha seguit els tràmits establerts, tot això d'acord amb els articles 54 a 57 de la Instrucció de Beneficència.  
Atès que la fundació reuneix les característiques exigides per l'article 58 de l'esmentada instrucció perquè siga classificada com a benèfico-particular de caràcter assistencial i també els exigits per l'article 1 del Decret 2930/1972, de 21 de juliol, com a cultural privada.  
Vist l'informe emès per la Conselleria de Cultura, Educació i Ciència, el dia 2 de març de 1992.  
Vistos els preceptes esmentats i els altres que són de general i pertinent aplicació, resolc:  
Primer   
Classificar la fundació Josefa Ventura, de Xàtiva, de la qual és fundadora la Sra. Josefa Ventura Torrilla, com a benèfico-particular de caràcter assistencial i cultural privada.  
Segona  
Ordenar la seua inscripció en el Registre de Fundacions Benèfico-assistencials existent a la Conselleria de Treball i Afers Socials.  
Tercer  
Aprovar els estatuts de la fundació.  
Quart  
Traslladar aquesta resolució a la Conselleria de Cultura, Educació i Ciència, per a la seua inscripció en el Registre de Fundacions Culturals Privades.  
Que es notifique aquesta resolució, que no posa fi a la via administrativa, i que s'advertesca que en la seua contra es podrà interposar recurs d'alçada davant el Conseller de Treball i Afers Socials en el termini de quinze dies comptadors a partir de l?endemà de la notificació d'aquesta resolució.  
València, 1 de juny de 1992.  
El Secretari General de la Conselleria de Treball i Afers Socials:   
Daniel Pastor Javaloyes.